b'\n_START_ARTICLE_\nMarijino rojstvo\n_START_PARAGRAPH_\nM\xc3\xa1li \xc5\xa1m\xc3\xa1ren (tudi m\xc3\xa1la m\xc3\xa1\xc5\xa1a ali m\xc3\xa1la gosp\xc3\xb3jnica) je kr\xc5\xa1\xc4\x8danski _NEWLINE_praznik, ko se verniki spominjajo rojstva Device Marije. Ve\xc4\x8dina katoli\xc5\xa1kih in pravoslavnih Cerkva proslavlja ta praznik _NEWLINE_8. septembra (tiste pravoslavne Cerkve, ki uporabljajo \xc5\xa1e julijanski koledar pa 13 dni pozneje - 21.septembra)._NEWLINE_Prve omembe praznika Marijinega rojstva so iz za\xc4\x8detka 5. stoletja: o njem pi\xc5\xa1eta sveti Janez Zlatoust in sveti Avgu\xc5\xa1tin, praznik omenja v svojih spisih Proklos (carigrajski patriarh v letih 439-446), na zahodu se praznik prvi\xc4\x8d pojavi v Cerkvenem obredniku za \xc4\x8dasa pape\xc5\xbea Gelazija I (pape\xc5\xbe od 492-496).'